**ELŐTERJESZTÉS KÍSÉRŐ LAP**

**E-szám: 82/2017.**

# Tárgy: Hozzájárulás Nagykovácsi településnév használatához

Előterjesztő neve: Kiszelné Mohos Katalin polgármester

Előadó neve: Papp István jegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. június 22.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. június 22.**

**polgármester**

**Tisztelt Képviselő-testület!**

# Varga Éva 2094 Nagykovácsi, Séta u. 8. szám alatti lakos azzal a kéréssel fordult hozzám, hogy az Önkormányzat járuljon hozzá ahhoz, hogy az általa alapított, „A Nagykovácsi Gyermekekért Alapítvány” viselhesse településünk elnevezését. Az alapítvány bejegyzését végző Budapest Környéki Törvényszék hiánypótlásra szólította fel, mivel *a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 21. § (4) bekezdése* szerint „Ha a szervezet neve olyan elnevezést tartalmaz, amelyhez másnak jogi érdeke fűződik, a kérelemhez csatolni kell a jogosult hozzájárulását tartalmazó nyilatkozatot.”

Az előterjesztés mellékletét képező Alaptó okirat szerint az alapítvány célja

* A nagykovácsi gyerekek egészségesebb létének és környezetének alakítása, egészségvédő akciók szervezése, támogatása, környezetesztétikai programok támogatása.
* Tanulók és tanárok tehetség-gondozása. Az arra érdemeseket ösztöndíjban, belföldi és külföldi tanulmányi útban részesíteni
* A Nagykovácsiban szervezett környezetvédelmi programok, akciók támogatása.

Az adott település nevének, címerének és zászlajának használatára vonatkozó szabályozás hagyományos önkormányzati szabályozási tárgykör, az önkormányzatok, mint törvény által nem szabályozott helyi társadalmi viszonyt vonják szabályozási tárgykörükbe az Alaptörvény 32. cikk (2) bekezdésében meghatározott eredeti jogalkotói hatáskörben.

Nagykovácsi Önkormányzatának van ugyan helyi rendelete, amely a község jelképeinek (címer, zászló, lobogó, pecsét) használatáról szól, ez a 26/1996. (VII. 29.) önkormányzati rendelet, azonban nem tér ki a település nevével kapcsolatos szabályokra. Azonban az Önkormányzat képviseli a települést, és így jogi érdeke fűződik ahhoz, hogy a település nevének használata ne rontsa Nagykovácsi jó hírnevét.

Ezért javaslom, hogy a Képviselő-testület **járuljon hozzá** a támogatható célokkal létrejött alapítvány elvevezésében szerepelő Nagykovácsi településnév használatához.

Kérem a Tisztelt Képviselő-testületet, hogy az egyszerű többség szabályai szerint fogadja el az előterjesztést.

Nagykovácsi, 2017. június 22.

Kiszelné Mohos Katalin

polgármester

**Határozati javaslat**

**Tárgy: Hozzájárulás Nagykovácsi településnév használatához**

Nagykovácsi Nagyközség Önkormányzatának Képviselő-testülete úgy dönt, hogy **hozzájárul** a „A Nagykovácsi Gyermekekért Alapítvány” településnév használatához.

**Határidő:** azonnal

**Felelős:** polgármester